Χαμπής Φιλίππου

Ο Χαμπής Φιλίππου ήταν Κύπριος ποδοσφαιριστής. Αγωνιζόταν στην θέση του αμυντικού. Θεωρείται ένας από τους κορυφαίους αμυντικούς στο κυπριακό ποδόσφαιρο τις δεκαετίες του '30, του '40 και του '50.

Ξεκίνησε την καριέρα του το 1932 στον Ολυμπιακό Λευκωσίας. Το 1934 μετεγγράφηκε στην Ένωσις Νέων Τραστ. Ήταν από τους βασικότερους συντελεστές των επιτυχιών της ομάδας την περίοδο 1934-1938, η οποία κατέκτησε ένα πρωτάθλημα και τρία κύπελλα. Το 1938 επέστρεψε στον Ολυμπιακό Λευκωσίας, όπου παρέμεινε έως το 1944.

Την περίοδο 1944-1948 αγωνίστηκε στην ΕΠΑ Λάρνακας, όντας από τους βασικότερους συντελεστές των επιτυχιών της ομάδας την περίοδο εκείνη, η οποία κατέκτησε δύο νταμπλ. Την περίοδο 1945-46 διετέλεσε αρχηγός της ομάδας.

Το 1948-1949 αγωνίστηκε στην νεοιδρυθείσα Ομόνοια Λευκωσίας, όντας στην πρώτη ενδεκάδα του πρώτου επίσημου αγώνα της ιστορίας της. 

Την περίοδο 1949-1952 αγωνίστηκε ξανά στον Ολυμπιακό Λευκωσίας. Την περίοδο 1950-51 διετέλεσε προπονητής της ομάδας. Επέστρεψε στην ΕΠΑ την περίοδο 1952-1953, κατακτώντας ακόμη ένα κύπελλο.

Ακολούθως, αγωνίστηκε στην Ομόνοια της περίοδο 1953-1954. Ο τελευταίος αγώνας του με την Ομόνοια ήταν στις 13 Ιουνίου 1954. Συνέχισε ως παίκτης-προπονητής του Ορφέα Λευκωσίας την περίοδο 1954-1956.

Κόρη του ήταν η ηθοποιός Άλκηστις Παυλίδου.

Τίτλοι 
Με Ένωσις Νέων Τραστ
 Πρωτάθλημα Κύπρου (1): 1934-35
 Κύπελλο Κύπρου (3): 1934-35, 1935-36, 1937-38

Με ΕΠΑ Λάρνακας
 Πρωτάθλημα Κύπρου (2): 1944-45, 1945-46
 Κύπελλο Κύπρου (3): 1944-45, 1945-46, 1952-53

Παραπομπές

Βιβλιογραφία 

Κύπριοι ποδοσφαιριστές
Αμυντικοί ποδοσφαιριστές
Ποδοσφαιριστές Ένωσις Νέων Τραστ
Ποδοσφαιριστές Ολυμπιακού Λευκωσίας
Ποδοσφαιριστές ΕΠΑ Λάρνακας
Ποδοσφαιριστές Ομόνοιας Λευκωσίας
Ποδοσφαιριστές Ορφέα Λευκωσίας
Προπονητές ποδοσφαίρου Ολυμπιακού Λευκωσίας
Προπονητές ποδοσφαίρου Ορφέα Λευκωσίας
Κύπριοι προπονητές ποδοσφαίρου